ജു വെൻജുൻ

ചൈനക്കാരിയായ ലോകരണ്ടാം നമ്പർ വനിതാ ചെസ് താരവും ഇപ്പോഴത്തെ ലോകവനിതാ ചെസ് ചാമ്പ്യനുമാണ് ജു വെൻജുൻ (Ju Wenjun) (; ജനനം 31 ജനുവരി 1991)WGM title application. FIDE. അഞ്ച് തവണ വനിതാ ലോക ചാമ്പ്യൻ, വനിതാ ലോക ബ്ലിറ്റ്സ് ചെസ് ചാമ്പ്യൻ, രണ്ട് തവണ വനിതാ ലോക റാപ്പിഡ് ചെസ് ചാമ്പ്യൻ എന്നീ പദവികൾ അവർ നേടിയിട്ടുണ്ട്. 2017 മാർച്ചിൽ, 2600 റേറ്റിംഗ് നേടുന്ന അഞ്ചാമത്തെ വനിതയായി അവർ മാറി."Goryachkina 6th woman ever to cross 2600". chess24. 2021. 2018 മെയ് മാസത്തിലാണ് അവർ ആദ്യമായി വനിതാ ലോക ചെസ് ചാമ്പ്യൻ കിരീടം നേടിയത്. തുടർന്ന് 2018 നവംബർ, 2020, 2023, 2025 വർഷങ്ങളിൽ അവർ തന്റെ കിരീടം നിലനിർത്തി.

 ഔദ്യോഗികജീവിതം 
2004 ഡിസംബറിൽ ബെയ്റൂത്തിൽ നടന്ന ഏഷ്യൻ വുമൺസ് ചെസ്സ് ചാമ്പ്യൻഷിപ്പിൽ ജു വെൻജുൻ മൂന്നാം സ്ഥാനത്തെത്തിയിരുന്നു."TWIC 529: Asian Women's Championship". The Week in Chess. 2004-12-27. ഈ വിജയത്തിലൂടെ അവർ  2006 ലെ ആദ്യ വനിതാ ലോക ചെസ് ചാംപ്യൻഷിപ്പിൽ മത്സരിക്കാനുള്ള യോഗ്യത നേടി. 2008, 2010, 2012, 2015, 2017 എന്നീ വർഷങ്ങളിലും ഈ മത്സരത്തിൽ അവർ പങ്കെടുത്തിരുന്നു.

2010, 2014 വർഷങ്ങളിൽ വനിതാ ചൈനീസ് ചെസ്സ് ചാംപ്യൻഷിപ്പിൽ അവർ കിരീടം ചൂടിയിരുന്നു. 2011 ജൂലൈയിൽ വനിതകളുടെ നിലവിലുണ്ടായിരുന്ന ലോക ചാമ്പ്യൻ ഹൗ യിഫനെതിരെ പരാജയപ്പെടാത്ത  6½/9 പോയിന്റുകൾക്ക് ഹാങ്ഷൌ ഗ്രാൻഡ് മാസ്റ്റർ ചെസ് ടൂർണമെന്റ് നേടിയിരുന്നു. 2011 ഒക്ടോബറിൽ നാൽച്ചിക്കിലെ വേദിയിൽ നടന്ന ഫിഡെ വിമൻസ് ഗ്രാൻഡ് പ്രിക്സ് 2011-12 മത്സരത്തിൽ 7/11 പോയിന്റുകൾക്ക് സ്വദേശിയായ ഷാവോ ക്സിയുവിനു തൊട്ടു പിന്നിൽ രണ്ടാം സ്ഥാനം കരസ്ഥമാക്കിയിരുന്നു. ഗ്രാന്റ്മാസ്റ്റർ ടൈറ്റിലിനു ആവശ്യമായ മാനദണ്ഡങ്ങൾക്കു മതിയായതിൽ മൂന്നാമത്തേതും അവസാനത്തേതുമായ പ്രകടനമായിരുന്നു അവരുടേത്. എന്നിരുന്നാലും, മൂന്ന് മാനദണ്ഡങ്ങളിൽ ഒരെണ്ണത്തിൽ വിധികർത്താവിന്റെ ഒപ്പ് വിട്ടുപോയതിനാൽ ടൈറ്റിലിലേയ്ക്കു പരിഗണിക്കുന്നതിന് അവൾ അയോഗ്യയാക്കപ്പെട്ടു.

2014 ജൂൺ 18 മുതൽ ജൂലൈ 2 വരെ, ജോർജിയയിലെ ലോപ്പോട്ടയിൽനടന്ന ഫിഡെ വിമൻസ് ഗ്രാൻഡ് പ്രിക്സ് 2013-14 അഞ്ചാം ഘട്ടത്തിൽ, എലീന ഡാനിയേലിയനോടൊത്തുചേർന്ന്  7/11 സ്കോറിൽ രണ്ടാം സ്ഥാനത്ത് എത്തിയിരുന്നു.  ഇത് അവരുടെ നാലാമത്തെ ഗ്രാന്റ് മാസ്റ്റർ മാനദണ്ഡത്തെ അടയാളപ്പെടുത്തി. 2014 ഓഗസ്റ്റ് 24 മുതൽ സെപ്റ്റംബർ 7 വരെ ഷാർജയിൽ നടന്ന ഫിഡെ വിമൻസ് ഗ്രാന്റ് പ്രിക്സ് 2013-14  ആറാം ഘട്ടത്തിൽ അവർ ഹൗ യിഫനുമായി ചേർന്നുള്ള സംരംഭത്തിൽ 8.5 / 11 എന്ന മികച്ച ടൈബ്രേക്ക് സ്കോറിൽ സംയുക്ത പ്രഥമ സ്ഥാനം നേടി.

2014 നവംബറിൽ, റഷ്യയിലെ സോച്ചിയിൽ നടന്ന പ്രസിഡൻഷ്യൽ ബോർഡ് യോഗത്തിന്റെ നാലാം പാദത്തിൽ ഫിഡെ അവർക്ക് ഗ്രാന്റ് മാസ്റ്റർ പദവി നൽകി."List of titles approved by the 4th quarter PB 2014". FIDE. വിമൻസ് ഗ്രാന്റ് പ്രിക്സിൽ (ഓരോ സീരിസിൽനിന്നും ഒന്ന് എന്ന കണക്കിൽ) ലഭിച്ച മൂന്നു മാനദണ്ഡങ്ങളുൾപ്പെടെയുള്ള ആറ് മാനദണ്ഡങ്ങളോടെ പറക്കമുറ്റിയ ഒരു ഗ്രാന്റ് മാസ്റ്ററായ അവർ ചൈനയുടെ 31- ആമത് ഗ്രാൻഡ് മാസ്റ്ററും, ഈ ടൈറ്റിൽ ലഭിച്ച 31 ആമത്തെ വനിതയുമാണ്. 2014 ൽ വുക്സിയിൽ നടന്ന നാലാം ചൈന വിമൻ മാസ്റ്റേഴ്സ് ടൂർണമെന്റിൽ അവർ ലീ ടിൻജിജിയുമായി മാറ്റുരച്ചിരുന്നു.

അവലംബം

പുറത്തേക്കുള്ള കണ്ണികൾ

Ju Wenjun chess games at 365Chess.com

Ju Wenjun team chess record at OlimpBase.org

വർഗ്ഗം:1991-ൽ ജനിച്ചവർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ